Til Børne- og Undervisningsministeriet

Dansk Friskoleforening

Middelfartvej 77

5466 Asperup

62 61 30 13

df@friskoler.dk

www.friskoler.dk

Att: Christina Kirkegaard Thalund

Mail: aarjk@uvm.dk

06.06.2023

**Høringssvar over udkast til forslag til lov om ændring af dagtilbudsloven (Bedre mulighed for udsat skolestart. Sagsnummer: 23/09759**

Dansk Friskoleforening takker for muligheden til at udtale sig om det foreliggende udkast.

Dansk friskoleforening vil gerne tilkendegive opbakning til lovforslagets intention og formulering, der afspejler vores opfattelse af et godt samarbejde mellem forældre, dagtilbud og modtagende skole. At lederen af dagtilbud, forældre og modtagne skole i et tæt samarbejde udarbejder en grundig vurdering af specifikke børns behov for skoleudsættelse.

Vi ser at praksis vil ændre sig, og blive mere smidig idet, den i bemærkningerne definerede ”modtagende skole” kan være en friskole:

*Med modtagende skole menes skolen i det distrikt, hvor barnet bor eller opholder sig, jf. folkeskolelovens § 36, stk. 2 en folkeskole efter forældrenes eget valg i bopælskommunen eller i en anden kommune efter reglerne om frit valg, jf. folkeskolelovens § 36, stk. 3, eller alternativer til folkeskolen efter folkeskolelovens § 33, stk.2.*

Vi forstår lovforslaget således, at dagtilbudslederen sender ansøgning om skoleudsættelse direkte til kommunalbestyrelsen. Det vil vi gerne tilslutte os, og ser at det er hensigtsmæssigt.

Med venlig hilsen

På foreningens vegne

Peter Bendix Pedersen Søren Stein Brinck

*Formand Sekretariatsleder*